เกิลส์ แบนด์ คราย

เกิลส์ แบนด์ คราย (ญี่ปุ่น: ガールズバンドクライ, โรมาจิ: Gāruzu Bando Kurai) เรียกอย่างย่อว่าการุคุระ (ガルクラ, GaruKura), เป็นออริจินัลอนิเมะซีรีส์ทางโทรทัศน์ญี่ปุ่นที่สร้างและผลิตโดยโทเอแอนิเมชัน ซีรีส์นี้เป็นส่วนหนึ่งของโปรเจ็กต์มัลติมีเดียที่เริ่มต้นในปี พ.ศ. 2566 ร่วมกับ#เปลี่ยนทาง และยูนิเวอร์แซล มิวสิค เจแปน โดยมีดนตรีเป็นจุดเน้น ออกอากาศตั้งแต่เดือนเมษายนจนถึงเดือนมิถุนายน พ.ศ. 2567 มีการดัดแปลงเป็นเกมมือถือที่กำลังอยู่ในระหว่างการพัฒนา
ตัวละคร.
โทเกนาชิ โทเกอาริ.
โทเกนาชิ โทเกอาริ (トゲナシトゲアリ, Togenashi Togeari, #เปลี่ยนทาง) เป็นวงดนตรีหลักของเรื่อง ซึ่งส่วนใหญ่ประกอบด้วยผู้ออกจากโรงเรียนมัธยมปลาย ก่อนการก่อตั้งวง สมาชิกแต่ละคนเป็นส่วนหนึ่งของสองวง โดยมีนีนะ โมโมกะ และซูบารุแสดงภายใต้ชื่อ "ชินคาวาซากิ (ชั่วคราว)" (新川崎（仮）, Shin-Kawasaki (Kari)) และโทมะและลูปาทำหน้าที่เป็นคู่โวคาลอยด์ เบนิ-โชกะ(Beni-Shouga) หลังจากรวมเข้าด้วยกัน ชื่อใหม่ของพวกเขามาจากการที่นีนะอ่านเสื้อของผู้ชมพูดว่า "Togeari Togenashi" ในระหว่างการแสดงสดที่สุวะ ไลฟ์ เฮาส์ กิ๊ก
 ให้เสียงโดย: รตา ชินกระจ่างกิจ
 ให้เสียงโดย: นันทนาพร ประสมศรี
 ให้เสียงโดย: หลายบาท (วีทูบเบอร์)
 ให้เสียงโดย: ฐิติกมล หมดห่วง
 ให้เสียงโดย: กรรัตน์ วงศ์เวชสวัสดิ์
ไดมอนด์ ดัสท์.
ไดมอนด์ ดัสท์ (Diamond Dust, ダイヤモンドダスト) เป็นวงดนตรีร็อคไอดอลที่นีนะนับถือและโมโมกะเป็นสมาชิกอยู่ โดยเริ่มจากกลุ่มเพื่อนที่ก่อตั้งวงดนตรีโรงเรียนก่อนที่จะลาออกและเซ็นสัญญากับค่ายเพลงใหญ่เมื่อโมโมกะออกจากวง
 ให้เสียงโดย: เรนะ คนโด
 ให้เสียงโดย: มิซาโตะ มัตสึโอกะ
 ให้เสียงโดย: ยูกิ อุรุชิยามะ
 ให้เสียงโดย: โมโมโกะ มิยาชิโระ
 ให้เสียงโดย: ฮารุโอะ ยามากิชิ
 ให้เสียงโดย: ซาชิโกะ โคจิมะ
 ให้เสียงโดย: ซากูระ อันโด
 ให้เสียงโดย: ยูมิโกะ ซาโต้
 ให้เสียงโดย: ฮิโรอากิ ฮิราตะ
 ให้เสียงโดย: มิยูกิ ซาวาชิโระ
 ให้เสียงโดย: ไอ ฟูริฮาตะ
การผลิตและการเปิดตัว.
ใน พ.ศ. 2564 โทเอแอนิเมชัน, อาเกฮะสปริงและยูนิเวอร์แซล มิวสิค เจแปน ประกาศว่าพวกเขาจะริเริ่มโปรเจ็กต์ใหม่ซึ่งจะรวมแอนิเมชันเข้ากับกิจกรรมของวงดนตรีจริง ในปีเดียวกันนั้น อาเกฮะสปริงด้วยความช่วยเหลือจากโทเอแอนิเมชันและยูนิเวอร์แซล มิวสิค เจแปน ได้จัดการออดิชั่นชื่อ "Girl's Rock Audition" สำหรับนักร้อง นักกีตาร์ มือเบส มือกลอง และมือคีย์บอร์ดของวงดนตรีหญิงล้วนซึ่งจะเป็นแกนหลัก ของโครงการ
โปรเจ็กต์อนิเมะต้นฉบับที่ผลิตโดยโทเอแอนิเมชันที่มีชื่อว่า "เกิลส์แบนด์คราย" ได้รับการประกาศเมื่อวันที่ 24 เมษายน พ.ศ. 2566 โดยมีการเปิดเผยภาพทีเซอร์ ภาพประกอบด้วยหญิงสาวถือกีตาร์พร้อมสโลแกน "Throw in All the Anger, Joy, and Sadness." (怒りも喜びも哀しさも全部ぶちこめ。) ในวันที่ 29 พฤษภาคมของปีเดียวกัน ภาพหลักของอนิเมะเรื่องนี้ได้ถูกเปิดเผยพร้อมกับนักแสดงหลักและทีมงาน สมาชิกทั้งห้าของโทเกนาชิ โทเกอาริก็ถูกเปิดเผยพร้อมกับมิวสิควิดีโอของสองเพลงของพวกเขา คือ "นา โมะ นากิ โมะ คาโมะ" (名もなき何もかも, Na mo Naki Nani mo Kamo, "ชื่อนิรนาม") และ "อิตซึวาริ โนะ โคโตวาริ" (偽りの理, Itsuwari no Kotowari, "ไม่มีสัมผัสหรือเหตุผล") เปิดตัวในช่องยูทูบของโครงการ
ในเดือนต่อๆ มา มิวสิกวิดีโอเพิ่มเติมที่มาพร้อมกับเพลงที่เพิ่งเปิดตัวจะถูกเผยแพร่ในช่องของพวกเขาควบคู่ไปกับวิดีโอแนะนำของสมาชิกแต่ละคนของโทเกนาชิ โทเกอาริ เพลงเหล่านี้จะถูกรวบรวมเป็นซิงเกิลในเวลาต่อมา ในวันที่ 20 ธันวาคม พ.ศ. 2566 PV แรกของอนิเมะได้รับการเผยแพร่โดยมีกำหนดออกอากาศในเดือนเมษายน พ.ศ. 2567 PV ตัวที่สองได้รับการเผยแพร่ในเวลาต่อมาในวันที่ 9 กุมภาพันธ์ พ.ศ. 2567 โดยยืนยันวันออกอากาศในวันที่ 6 เมษายนของปีเดียวกัน
สื่อ.
เพลง.
ผลงานเพลงของ"เกิลส์ แบนด์ คราย" ประกอบด้วยสตูดิโออัลบั้ม 1 อัลบั้มและซิงเกิล 9 เพลงที่ขับร้องโดยวงโทเกนาชิ โทเกอาริ ซึ่งเป็นวงหลักของเรื่องนี้ นอกจากนี้ ยังมีการปล่อยซิงเกิ้ลดิจิทัล 2 เพลงโดยวงดนตรีสมมติที่มีชื่อว่าไดมอนด์ ดัสท์ เพลงทั้งหมดเผยแพร่ภายใต้สังกัดยูนิเวอร์แซล มิวสิค เจแปน
อนิเมะ.
เมื่อวันที่ 20 ธันวาคม พ.ศ. 2566 PV แรกของอนิเมะได้รับการเผยแพร่ โดยมีกำหนดออกอากาศในเดือนเมษายน พ.ศ. 2567 PV ตัวที่สองได้รับการเผยแพร่ในภายหลังเมื่อวันที่ 9 กุมภาพันธ์ พ.ศ. 2567 โดยมีการยืนยันวันที่ออกออกอากาศในวันที่ 6 เมษายนของปีเดียวกัน ซีรีส์นี้กำกับโดยคาซึโอะ ซากาอิ และเขียนบทโดยจุกกิ ฮานาดะ ทาดาชิ ฮิรายามะเป็นโปรดิวเซอร์ของซีรีส์ ออกแบบตัวละครโดยนาริ เทชิมะ มาริ คอนโดะและแจฮุนจุงทำหน้าที่เป็นผู้กำกับ CGI และเคนจิ ทาไมเป็นผู้แต่งเพลงประกอบ ซีรีส์ออกอากาศตั้งแต่วันที่ 6 เมษายน จนถึงวันที่ 29 มิถุนายน พ.ศ. 2567 ทางช่องโตเกียวเอ็มเอ็กซ์และช่องอื่น ๆ ในเครือข่าย เพลงเปิดของเรื่องคือ "ซัตโตะ, โบคุระ โนะ มาจิ" (雑踏、僕らの街, Zattō, Bokura no Machi, "Wrong World") ในขณะที่เพลงปิดคือ "ดาเรนิโมะ นาเรไน วาตาชิ ดาคาระ" (誰にもなれない私だから, Darenimo Narenai Watashi Dakara, "I'm Nobody") ทั้งสองเพลงร้องโดยวงโทเกนาชิ โทเกอาริ การ์ตูนคลับได้ประกาศเป็นผู้ถือลิขสิทธิ์เรื่องนี้ในประเทศไทยในวันที่ 21 มิถุนายน พ.ศ. 2567 และจะสตรีมบนช่องยูทูบของการ์ตูนคลับ ทุกวันเสาร์ 16:00 น.
เมื่อวันที่ 13 กันยายน พ.ศ. 2567 ในตอนท้ายของคอนเสิร์ตสดครั้งที่สองของวงโทเกนาชิ โทเกอาริ มีการประกาศว่ากำลังมีการผลิตภาพยนตร์รวมสองภาค ภาพยนตร์รวมเรื่องทั้งสองภาคที่มีชื่อว่า "Seishun Kyōsōkyoku" (青春狂走曲) และ "Nā, Mirai." (なぁ、未来。) มีกำหนดออกฉายในวันที่ 3 ตุลาคม และวันที่ 14 พฤศจิกายน พ.ศ. 2568 ตามลำดับ
เกม.
ในวันที่ 31 สิงหาคม พ.ศ. 2567 หลังจากการสตรีมมาราธอนของอนิเมะบนช่องอย่างเป็นทางการในยูทูบ นักแสดงของเกิลส์ แบนด์ ครายได้ประกาศว่าเกมบนสมาร์ทโฟนกำลังอยู่ในระหว่างการผลิต
อนาคต.
ฮานาดะได้ทวีตลงบนบัญชีทวิตเตอร์ของเขา ก่อนที่ตอนที่ 12 จะออกอากาศ โดยพูดถึงความเสี่ยงจากการพึ่งพายอดขายจากออริจินัลอนิเมะอย่าง"เกิลส์ แบนด์ คราย" และเสริมว่าเนื่องด้วยความเสี่ยงเหล่านี้ จึงยังไม่มีแผนสำหรับซีซั่นที่สองหรือภาพยนตร์ต่อจากอนิเมะเรื่องนี้ หลังจากตอนจบออกอากาศ บัญชีอย่างเป็นทางการของโปรเจ็กต์นี้ได้ทวีตบนทวิตเตอร์ว่าเรื่องราวจะยังคงดำเนินต่อไปในอนาคต และจะยังคงได้รับการสนับสนุนผ่านกิจกรรมในชีวิตจริงควบคู่ไปกับวงโทเกนาชิ โทเกอาริ
อย่างไรก็ตาม เมื่อวันที่ 12 กรกฎาคม พ.ศ. 2567 มีการประกาศว่านัตสึและมิเรย์จะพักการแสดงอย่างไม่มีกำหนดเนื่องจากปัญหาสุขภาพของทั้งสอง นักแสดงหลักที่เหลืออีกสามคนจะยังคงแสดงในวงโทเกนาชิ โทเกอาริต่อไป
ในวันที่ 10 เมษายน พ.ศ.2568 มีการประกาศว่านัตสึและมิเรย์จะกลับมาพากย์เสียงอีกครั้ง